### Resume

Det foreslås, at der oprettes et erhvervskontaktudvalg som et særligt udvalg under Økonomiudvalget, jf. Styrelseslovens §17,4, baseret på anbefalingerne fra det afgående Ziggy Eriksen.

### Sagsfremstilling

Byrådet kan efter Styrelseslovens §17,4 oprette særlige udvalg med forberedende eller rådgivende funktioner. Det foreslås at oprette et erhvervskontaktudvalg under Økonomiudvalget. Formålet med udvalget er at rådgive og medvirke ved planlægning og gennemførsel af:

* Initiativer til udvikling af erhvervspolitikken i Vejle Kommune
* Dialogmøder og erhvervsarrangementer
* Vækstinitiativer indenfor af Erhvervskontaktudvalget valgte særlige fokusområder

Det foreslås, at Byrådet vælger 3 repræsentanter til udvalget. Det foreslås, at borgmesteren udpeger eksterne medlemmer, der bl.a. skal repræsentere erhvervs- og handelsorganisationer i Vejle Kommune.

Erhvervskontaktudvalget 2018-2021 har i deres evaluering af arbejdet de sidste fire år peget på, at medlemmerne i høj grad har været tilfredse med indsatsen. Organiseringen baseret på erhvervsforeningerne har styrket relationer og viden på tværs af foreninger og til Vejle Kommune, hvilket opleves som positivt.

Erhvervskontaktudvalget 2018-2021 har på den baggrund følgende anbefalinger til det nye byråd vedrørende kontaktindsatsen med erhvervslivet:

* ?At der fortsat nedsættes et erhvervskontaktudvalg, som har til opgave at rådgive Økonomiudvalget på det erhvervspolitiske område og med fokus på den brede kontakt til erhvervslivet og dets organisationer.
* At der fortsat er en stærk repræsentation af kommunens handels- og erhvervsforeninger i udvalget
* At der arbejdes med en styrket inddragelse af og dialog med vigtige samarbejdspartnere inden for områder som kultur, uddannelse, arbejdskraft og myndighedsbetjening af erhvervslivet. Det kan fx være uddannelsesinstitutioner, [adresse], Spinderihallerne, Jobcentret, Teknik og Miljø mv.
* At der sættes fokus på udvalgets synlighed og kommunikation.
* At der arbejdes at styrke data- og vidensgrundlaget for udvalgets arbejde.

Desuden foreslår det afgående Janne Andreasen, at der reserveres midler inden for Økonomiudvalgets område til at understøtte Erhvervskontaktudvalgets prioriterede indsatser. Midlerne kan frigives efter en indstillingsmodel, hvor Erhvervskontaktudvalget har indstillingsret til Økonomiudvalget til en prioriteret pulje på fx 500.000 kr./år.

### Økonomi

Administrativ tilføjelse efter økonomiudvalgets beslutning:

![](data:image/png;base64...)

Opsummering af de økonomiske konsekvenser vedr. drift

Sagen medfører, at der afsættes 300.000 kr. i 2022 til Erhvervskontaktudvalget.

Midlerne foreslås finansieret af Den Centrale Reservepulje.

Høringssvar fra Økonomi og Controlling

Økonomi og Controlling har ingen bemærkninger af bevillingsmæssig karakter.

Det oplyses, at der herefter henstår 8,9 mio. kr. i Den Centrale Reservepulje til Økonomiudvalgets disponering i 2022.

### Klima og resiliensvurdering

Ingen bemærkninger.

### Historik

Kommunaldirektøren indstiller, 31. januar 2022, pkt. 25:

at der nedsættes et erhvervskontaktudvalg som §17,4 udvalg,
at der vælges 3 politiske repræsentanter til dette udvalg, og
at de bevillingsmæssige konsekvenser, jf. afsnittet Økonomi, godkendes.

Beslutning fra Økonomiudvalget, 31. januar 2022, pkt. 25:

1. og 2. at anbefales.

Økonomiudvalget anbefaler, at 3. at formuleres således: ”at Erhvervskontaktudvalget råder over en pulje på 300.000 kr., som finansieres af den centrale reservepulje under Økonomiudvalget”.

### Beslutning

Byrådet godkendte indstillingen fra Økonomiudvalget.

Byrådet valgte følgende: Kurt Petersen, Ulf Jacobsen og Simon Johansen.

Fraværende Jonas Brandt. I stedet mødte Casper Nilsson.